Sos benes de babbai

Da cando si ch'est moltu tiu tou
ses sempre allegru che chìgula in frua:
palte nd'as tentu a piaghere sou,
su restu ti l'as giutu1 a manu tua.

E, tra leadu in giaru e a sa cua,
as tentu totu tue, pudda e ou.
Ma, torra totu a monte dae nou
e a-d-ognunu da' sa palte sua.

Pensa chi po te puru enit sa die
de ti che morrer. E da chi ti màndada
Deu sa molte e andas a inie,

su ch'as fatu in sa vida ti domàndada.
E unu diciu narat de gasie:
«Cosa male leada male àndada».

Su trinta 'e Làmpadas 1977